महिला ने पति, सास, ननद पर लगाया मारपीट का आरोप
विवाहिता को जलाया, पति, सास, ससुर और ननद गिरफ्तार
जगन्नाथपुरथाना क्षेत्र के हटिया चांदनी चौक से पुलिस ने चार लोगों को गिरफ्तार कर सोमवार को जेल भेज दिया। पुलिस ने बताया कि 24 फरवरी को सोनी देवी नामक महिला बुरी तरह जली हुई अवस्था में रिम्स में एडमिट हुई थी।
अस्पताल में उसने पुलिस को दिए बयान में अपने पति सूरज सोनी, ससुर अयोध्या सिंह, सास लखपती देवी और ननद राजकुमारी देवी पर दहेज के लिए जला कर जान मारने के प्रयास का आरोप लगाया था। इसी आरोप में सभी को जेल भेज दिया गया। वहीं पीड़िता सोनी देवी की हालत रिम्स में स्थिर बनी हुई है। अस्पतला में उसकी देखभाल करने वाला भी कोई नहीं है।
रांची | डोरंडाथाना क्षेत्र की कुसई कॉलोनी में रहने वाली नीता कुमारी ने अपने पति, ननद, ननदोसी और सास पर मारपीट का आरोप लगाया है। इस संबंध में उसने डोरंडा थाने में लिखित शिकायत दर्ज कराई है। नीता ने यह भी आरोप लगाया है कि ससुरालवाले जब उसे पीट रहे थे, तब आसपास के लोगों ने उसे बचाकर अस्पताल में भर्ती कराया। नीता की शिकायत पर पुलिस मामले की छानबीन कर रही है।
hin_Deva hin_Deva hin_Deva hin_Deva hin_Deva